BANJOLUČKA BISKUPIJA

KONCERT DUHOVNOG BENDA „EMANUEL“ U BOS. GRAHOVU
2017-07-22
U sklopu kulturno-vjerske manifestacije „Dani sv. Ilije“, u Bos. Grahovu će u subotu 22. srpnja s početkom u 20.30 sati koncert održati jedan od najpopularnijih duhovnih sastava „Emanuel“ iz Velike Gorice kod Zagreba.
Koncert će se održati na otvorenom u dvorištu župne crkve sv. Ilije proroka u Obljaju, a zamišljen je kao večer duhovne glazbe i slavljenja Boga.
Grupa EMANUEL je jedan od najpopularnijih bandova i dobro poznata grupa onima koji prate scenu kršćanske glazbe u Hrvatskoj. Gosti su mnogih festivala, susreta mladih, duhovnih obnova i često prisutni u programu televizija i radio postaja.
Krajem 2006. godine sastav je objavio prvi autorski album. ON MOJ JE BOG sadrži trinaest uspješnica koje su obilježile dotadašnji rad grupe. Radi se o uglavnom autorskim pjesmama i nekoliko svjetski poznatih hitova. Na albumu je radila vrhunska glazbena ekipa, a ostvarene su i glazbene suradnje s jednim od najpoznatijih svjetskih gitarista Tommy Emmanuelom, Massimom Savićem, poznatom američkom pjevačicom Mayom Azucenom i “pionirom” popularne duhovne scene u Hrvatskoj Ljubom Vukovićem.
Nakon prvog albuma usljedili su vrlo zapaženi koncerti diljem zemlje, a posebno ističu nastupe na kojima su pozornicu djelili sa planetarno popularnim izvođačima; Kutless, London community gospel choir, Sarah Kelly, Fireflight, Hillsong London…
Novi iskorak Emanuel čini potkraj 2014. kada potpisuje ugovor s najvećom hrvatskom izdavačkom kućom Croatia Records, nakon kojeg sastav bilježi veliki napredak u ispunjavanju medijskog prostora.
Krajem 2016. godine objavljaju i svoj peti album. SVAKE SLAVE DOSTOJAN je studijski “worship” album koji donosi vrlo “živu” atmosferu, pruža istinski doživljaj i prisutnost Božjeg Duha. Sadrži dvanaest vrhunskih obrada i nekoliko novijih Emanuelovih autorskih pjesama.
Na ovom albumu bend postiže željeni worship zvuk, a zahvaljujući jakom produkcijskom timu probija dosadašnje granice domaće duhovne glazbe. U prvom tjednu nakon objave ovaj je album bio najprodavaniji nosač zvuka u Republici Hrvatskoj prema izvještaju Hrvatske Diskografske Udruge.
Sastav trenutno broji devet članova u koncertnoj postavi, te još skoro toliko članova koji sudjeluju izvedbama na programima unutar župne zajednice. Emanuel želi na suvremeni način približiti Boga Biblije generaciji kojoj su poslani.
(Župa Grahovo)

KULTURNO - VJERSKA MANIFESTACIJA „DANI SV. ILIJE“ 2017.
2017-07-20 - 2017-07-23
Bos. Grahovo, 20.-23. srpnja 2017.
I ove će se godine u Bos. Grahovu od 20. do 23. srpnja održati kulturno-vjerska manifestacija „Dani sv. Ilije“ kao bliža priprava za blagdan sv. Ilije proroka, zaštitinika župe Bos. Grahovo.
Organizatori manifestacije, koja će se ove godine održati pod pokroviteljstvom predsjedateljice Zastupničkok doma PS BIH Borjane Krišto, su Udruga za očuvanje kulturne i povijesne baštine „Don Juraj Gospodnetić“ Bos. Grahovo, Udruga za očuvanje povijesne i kulturne baštine Hrvata Bosanskog Grahova „Dinara-Ponare“ Zagreb i Župa sv. Ilije proroka Bos. Grahovo.
PROGRAM PROSLAVE
20. 7. 2017. – ČETVRTAK
15:00 sati SVETA MISA (1. dan trodnevnice) (župna crkva sv.Ilije proroka u Obljaju)
16:00 sati XVI. POZIVNI MALONOGOMETNI TURNIR „SVETI ILIJA“ (igralište O.Š. “Grahovo“)
21. 7. 2017. – PETAK
18:00 sati SVETA MISA (2. dan trodnevnice) (kapela sv. Jeronima Korita)
18:45 sati MOLITVA PRED SPOMEN PLOČOM ZA POK. MANDU I MATU VULIĆA (obiteljska kuća Vulić – Korita)
19:00 sati OBILAZAK GRADILIŠTA HKC “KORITA“
20:00 sati VI. PJESNIČKO SIJELO U ČAST DON JURJA GOSPODNETIĆA (Vidikovac – Korita)
22. 7. 2017. – SUBOTA
11:00 sati MEĐUNARODNI PLJOČKARSKI TURNIR „OBLJAJ 2017“ B.GRAHOVO (dvorište župne crkve sv.Ilije proroka u Obljaju)
19:00 sati SVETA MISA (3. dan trodnevnice) (župna crkva sv. Ilije u Obljaju)
20:30 sati KONCERT – DUHOVNI BEND „EMANUEL“ – ZAGREB (dvorište župne crkve sv.Ilije proroka u Obljaju)
23. 7. 2017. – NEDJELJA
11:00 sati VANJSKA POSLAVA SV. ILIJE PROROKA, PATRONA ŽUPE BOS. GRAHOVO (Sveta misa u župnoj crkvi sv. Ilije proroka)
12:30 sati PRIGODNI KULTURNO- UMJETNIČKI PROGRAM
13:30 sati OBJED ZA SVE PRISUTNE
14:00 sati SPORTSKI PROGAM – TRADICIJSKI SPORTOVI (POTEZANJE KONOPA, BACANJE KAMENA S RAMENA, PLJOČKANJE, SKOK U DALJ, SKAKAKANJE U VREĆAMA)

PROSLAVA SV. JOAKIMA I SV. ANE 2017. U ŽUPI LIŠTANI, SUZAŠTITNIKE ŽUPE
2017-07-20 - 2017-07-23
Župa sv. Josipa – Lištani, svečano slavi svete roditelje Blažene Djevice Marije, svetoga Joakima i sv. Anu, suzaštitnike župe.
I ove godine pripremit ćemo se za proslavu sv. Ane trodnevnicom, koja počinje u četvrtak, 20. srpnja. Trodnevnice započinju u 17:30 molitvom sv. Krunice i sv. Misom u 18 sati. Prije sv. Misa prigoda je za sv. Ispovijed.
Treći dan trodnevnice, u subotu, 22. srpnja sv. Misa je u Donjim Rujanima pred crkvom svetog Jure, gdje je Spomen obilježje palim braniteljima u Domovinskom ratu. Sv. Misu predvodi mons. dr. Jure Bogdan, vojni biskup u Republici Hrvatskoj, s početkom u 18:30 sati.
Na dan svečane proslave sv. Ane – u nedjelju, 23. srpnja sv. Misu u 11 sati, predvodi također mons. dr. Jure Bogdan, vojni biskup u Republici Hrvatskoj. Večernju sv. Misu i blagoslov obitelji s djecom s početkom u 18 sati predvodi naš banjolučki biskup mons. dr. Franjo Komarica.
Sv. Joakime i Ana, molite za nas!
Dobro došli!

OTVORENJE CENTRA ZA BOLJE DRUŠTVO GLAMOČ
2017-07-17
U ponedjeljak, 17. srpnja 2017. s početkom u 12 sati bit će upriličeno otvorenje Centra za bolje društvo Glamoč (Ul. Nikole Bojinovića 19) koji je uspostavljen u okviru projekta „Poštujmo žene iz ruralnih područja“ kojeg financira Europska unija, a provodi Caritas biskupije Banja Luka u suradnji s Caritasom Austrije.
Na otvorenju Centra prisutnima će se obratiti:
– Predstavnik Delegacije Europske unije u Sarajevu
– Dr. Miljenko Aničić, direktor Caritasa biskupije Banja Luka
– Grad Glamoč / Religijske vođe
Projekt „Poštujmo žene iz ruralnih područja“ financira Europska unija kroz Europski instrument za demokraciju i ljudska prava (EIDHR 2014-2020) za Bosnu i Hercegovinu u iznosu od 330.000 EUR. Projekt implementira Caritas biskupije Banja Luka u partnerstvu s Caritasom Austrije i traje 36 mjeseci.
Za više informacija, može se kontaktirati Mara Stipić Bagarić, tel: 051 312 149 ili e-mail: caritas@inecco.net.

PROSLAVA SV. ILIJE U PRIJEČANIMA
2017-07-16
U nedjelju 16. srpnja ove godine slavit ćemo sv. Iliju na groblju u Priječanima. Sv. Misu kojoj presjeda i propovijeda naš kardinal, uzoriti Vinko slavit ćemo s početkom u 11.oo sati.
Dobro došli!

SVETKOVINA SV. BONAVENTURE, ZAŠTITNIKA BISKUPIJE
2017-07-15
U subotu, 15. srpnja, svetkovina sv. Bonaventure, zaštitnika naše biskupije i ove katedrale. U katedrali će biti svečana sv. misa u 10.00 sati.
Za svetkovinu sv. Bonaventure pripravljat ćemo se trodnevnicom: u srijedu (12. srpnja), četvrtak i petak. Prije sv. misā u 18 sati bit će prigoda za svetu ispovijed.
Pozivam one koji mogu pomoći ukrašavanju katedrale za svetkovinu sv. Bone, da svoj prilog daruju uključivo do četvrtka, neka to učine u sakristiji nakon mise ili na porti Ordinarijata.

TISKOVNA KONFERENCIJA NA KRAJU 70. REDOVITOG ZASJEDANJA BISKUPSKE KONFERENCIJE BIH
2017-07-14
Na kraju 70. redovitog zasjedanja Biskupske konferencije Bosne i Hercegovine bit će upriličena tiskovna konferencija koja će se održati u prostorijama Biskupskog ordinarijata u Banjoj Luci (ulica Kralja Petra I. 80) u petak, 14. srpnja 2017. s početkom u 12 sati.
Na konferenciji će o zasjedanju govoriti predsjednik BK BiH kardinal Vinko Puljić, nadbiskup metropolit vrhbosanski i biskup domaćin mons. Franjo Komarica.
Sve potrebne informacije mogu se dobiti u Tajništvu Biskupske konferencije BiH na tel. (00387) 033 66 68 67 odnosno u Biskupskom ordinarijatu u Banjoj Luci (051 305 984).

70. REDOVITO ZASJEDANJE BISKUPSKE KONFERENCIJE BIH
2017-07-13 - 2017-07-14
U zgradi Biskupskog ordinarijata u Banjoj Luci (ulica Kralja Petra I. 80), 13. i 14. srpnja 2017. s početkom u 10 sati održat će se 70. redovito zasjedanje Biskupske konferencije Bosne i Hercegovine pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH.

Članovima Biskupske konferencije Bosne i Hercegovine na zasjedanju pridružit će se delegati: Hrvatske i Slovenske biskupske konferencije te Međunarodne biskupske konferencije sv. Ćirila i Metoda koja obuhvaća Srbiju, Crnu Goru, Makedoniju i Kosovo. Na početku zasjedanja s biskupima će se susresti apostolski nuncij u Bosni i Hercegovini mons. Luigi Pezzuto.
Biskupi će raspravljati o raznim temama, a jedna od njih bit će i djelovanje Caritasa Bosne i Hercegovine.
Konferencija za novinstvo bit će upriličena u petak, 14. srpnja u 12 sati u prostorijama Biskupskog ordinarijata u Banjoj Luci.
Na blagdan sv. Bonaventure, nebeskog zaštitnika banjolučke katedrale i biskupije, 15. srpnja u 10 sati biskupi će slaviti svečanu Euharistiju. Euharistijsko slavlje predvodit će i prigodnu propovijed uputiti kardinal Puljić.
Više informacija na telefon: (00387) 033 66 68 67 ili 051 305 984. (kta)

GODIŠNJICA UBOJSTVA SVEĆENIKA ANTE DUJLOVIĆA
2017-07-11
U utorak, 11. srpnja, navršit će se 74. godine od ubojstva svećenika Ante Dujlovića. Rođen je u Ivanjskoj, a bio je župnik u nekadašnjoj župi Gumjeri, koja se nalazi na desnoj obali Vrbasa nizvodno od Klašnica. U Poljskoj je već okončan biskupijski postupak za proglašenje blaženim.

SVETKOVINA PREDRAGOCJENE KRVI KRISTOVE
2017-07-01
Sestre Klanjateljice Krvi Kristove slavit će u subotu, 1. srpnja, svetkovinu Predragocjene Krvi Kristove.
U svojoj kapeli u Budžaku (ul. Ilije Garašanina 12) u srijedu, četvrtak i petak imat će trodnevnicu: u 17.30 moljenje krunice, potom sveta misa.
U subotu, 1. srpnja, svečanu će svetu misu u 11 sati predvoditi i propovijedati mons. dr. Anto Orlovac.
Sestre pozivaju vjernike na sudjelovanje, a posebno članove molitvene zajednice.

KULTURNO-VJERSKI DANI NAŠA GORICA
2017-06-29
U povodu zaštitnika crkve i samostana svetih apostola Petra i Pavla Franjevački samostan na Gorici u Livnu i Franjevački muzej i galerija Gorica – Livno organizira od 26. do 29. lipnja 2017. manifestaciju Kulturno-vjerski dani Naša Gorica.
Program ove manifestacije koja se održava već osmi put zaredom započinje u ponedjeljak, 26. lipnja kada je svečanost otvorenja 1. međunarodnog trijenala grafike u Livnu o kojoj će govoriti ravnateljica FMGG Livno Dražena Džeko i kustosica Željka Markov te gosp. Božo Biškupić, idejni začetnik ove likovne manifestacije na kojoj sudjeluje 109 eminentnih grafičara iz 33 zemlje s 216 grafika, a u glazbenom dijelu programa nastupit će mladi i talentirani glazbenik na gitari Ivan Šušnjar;
U utorak, 27. lipnja bit će predstavljena knjiga Komunizam i čovjek – odnos vlasti i pojedinca u Hrvatskoj (1958.-1972.) autora dr. Josipa Mihaljevića, Livnjaka, a o knjizi će govoriti: dr. Jasna Turkalj, ravnateljica Hrvatskog instituta za povijest te povjesničari dr. Zlatko Hasanbegović i dr. Vladimir Geiger; u glazbenom dijelu programa nastupit će Renata i Ivan Karša iz Osijeka.
U srijedu, 28. lipnja održat će se koncert klape Krunik iz Kučina, a fra Marijan Karaula imat će predavanje o fra Anđelu Ćuriću, bivšem provincijalu Bosne Srebrene i višegodišnjem gvardijanu na Gorici.
Svih ovih dana slavit će se Mise u samostanskoj crkvi na Gorici s početkom u 18 sati, a na svetkovinu 29. lipnja, Svetu misa u 10.30 sati predvodit će ih fra Miro Jelečević, profesor na Franjevačkoj teologiji u Sarajevu.

PRVI MEĐUNARODNI TRIJENALE GRAFIKE LIVNO
2017-06-26
Franjevački muzej i galerija Gorica Livno organizira 1. Međunarodni trijenale grafike Livno na kojem predstavlja recentna umjetnička djela 109 eminentnih grafičara iz 33 zemlje svijeta.
Uz trijenale ide i prateća izložba doajena bosanskohercegovačke grafike Dževada Hoze.
Trijenale će biti otvoreno od 26. lipnja do 1. listopada 2017., a otvorenje je 26. lipnja 2017. u 19.30 sati.

KATOLIČKI TJEDNIK POKREĆE PORTAL POD NAZIVOM NEDJELJA.BA
2017-06-26
U ponedjeljak, 26. lipnja, u 15 sati s radom počinje novi portal Katoličkog tjednika – www.nedjelja.ba.
Portal će u prostorijama Medijskoga centra Vrhbosanske nadbiskupije (MCVN) – Pruščakova 13, Sarajevo – svečano online pustiti nadbiskup metropolit vrhbosanski kardinal Vinko Puljić, u nazočnosti djelatnika i uredničkog vijeća Katoličkog tjednika.
Nazočnima će se najprije pozdravnim riječima obratiti direktor MCVN-a vlč. Miroslav Ćavar, a potom će glavni urednik Katoličkog tjednika mr. vlč. Josip Vajdner predstaviti ideju i realizaciju portala koji nosi naziv Nedjelja pod kojim je ovaj tjednik pokrenut 1922. Svečanost će prigodnim riječima i molitvom, uz puštanje portala online, zaključiti kardinal Puljić.
Nova internetska platforma koju Katolički tjednik pokreće o 15. obljetnici svoga obnovljenoga rada i 95. godini prvotnoga pokretanja, predstavlja iskorak koji ovaj medij želi učiniti na polju digitalnih tehnologija s ciljem obogaćenja javnoga prostora katoličkim sadržajem. Također, dio portala koji je na engleskom jeziku ide za tim da širem, međunarodnom auditoriju predstavi život i djelovanje Katoličke Crkve u BiH.
Inače, dio video-produkcije Katoličkog tjednika kao sastavnica budućega portala, već se može pratiti i na Facebook stranici pod nazivom Nedjelja te da Youtube kanalu istoga imena.
KT

KATOLIČKI TJEDNIK LAUNCHES A WEB PORTAL NAMED NEDJELJA.BA
2017-06-26
On Monday, June 26th, at 3 PM, a new portal of Katolički tjednik, www.nedjelja.ba, becomes active.
The web portal will be released ceremoniously online in the presence of the staff and editorial board of the Katolički tjednik, by the Vrhbosna Archbishop Vinko card. Puljić in the premises of the Media Center of Vrhbosna Archdiocese (MCVN) – on address Pruščakova 13, Sarajevo.
The MCVN Director rev. Miroslav Ćavar, will firstly address and greet the present, and then Editor-in-Chief of Katolički tjednik, ma. rev. Josip Vajdner will present the idea and the realization of the portal that is named Nedjelja, the same name that this weekly newspaper was launched under in 1922. The ceremony will be concluded, with appropriate words and prayers, and then the release of the portal online, by Archbishop Vinko.
The new Internet platform launched by Katolički tjednik on the 15th anniversary of its renewed work and the 95th year of its initial launch is a step that this media wants to make in the field of digital technologies with the aim of enriching the public space with Catholic content. Also, part of the portal that is in English will present to the wider, international auditorium, the life and activity of the Catholic Church in Bosnia and Herzegovina.
In addition, part of the video production of Katolički tjednik, which will be as a component of the future web portal can already be followed and seen on a Facebook page called Nedjelja and Youtube channel of the same name.
KT

SVETKOVINA SV. IVANA KRSTITELJA
2017-06-24
U subotu, 24. lipnja 2017. godine je svetkovina sv. Ivana Krstitelja. Kao i dosadašnjih godina, za tu svetkovinu ćemo se duhovno pripremati kroz trodnevnicu u srijedu (21. lipnja), u četvrtak (22. lipnja) i u petak (23. lipnja) s misama u 18.oo sati.
Na svetkovinu sv. Ivana Krstitelja, svečana (pučka) sveta Misa je u 10.30 sati koju će predvoditi vlč. Pero Ivan Grgić, kancelar u Biskupskom ordinarijatu Banja Luka. Pored pučke svete Mise slavit ćemo i jutarnju svetu Misu u 8.oo sati, te večernja svetu Misu u 18.oo sati.

PROSLAVA PATRONA ŽUPE PETRIĆEVAC
2017-06-13
Raspored sv. Misa na Petrićevcu
Subota, 10.06.2017. u 18:00 sati – fra Domagoj Šimić
Nedjelja, 11.06.2017. u 18:00 sati – fra Ivo Orlovac
Ponedjeljak, 12.06.2017. u 18:00 sati – fra Dominko Batinić
Utorak, 13.06.2017. SVETI ANTO
7:30 sati – fra Domagoj Šimić
9:00 sati – fra Ivica Matić
10:30 sati – fra Ivica Matić
18:00 sati – fra Ivica Radić

TRIBINA HKDPD-A - MISLAV JEŽIĆ: SVEUČILIŠTE U ZAGREBU
2017-06-08
Srdačno Vas pozivljemo na tribinu HKDPD-a u četvrtak, 8. lipnja 2017. u 20 sati, u Zagrebu, Palmotićeva 31 (dvorišna zgrada).
Na tribini će održati predavanje akademik Mislav Ježić, o temi:
Sveučilište u Zagrebu – neki aktualni problemi i perspektive

BLAGDAN POHODA BDM, PATRON ŽUPE BANJA LUKA
2017-05-31
U srijedu, 31. svibnja, blagdan Pohoda Blažene Djevice Marije, župe Banja Luka. Svečanu misu u župnoj crkvi u 10.30. predvodit će župnik iz Kruševa kod Mostara don Ljubo Planinić.
Danas, te u ponedjeljak i utorak bit će u župnoj crkvi trodnevnica s početkom u 18.oo sati.
U utorak je cjelodnevno klanjanje (vidi župne oglase). – U katedrali ćemo u srijedu s večernjom misom završiti svibanjsku pobožnost.

POHOD PODPREDSJEDNIKA NJEMAČKOG SAVEZNOG PARLAMENTA
2017-05-25
Službeni pohod podpredsjednika njemačkog Saveznog parlamenta – Bundestaga g. Johannesa Singhammera Banjolučkoj biskupiji.
Na poziv banjolučkog biskupa dr. Franje Komarice doći će u četvrtak, 25. 5. 2017., u službeni pohod Banjolučkoj biskupiji dopredsjednik Saveznog parlamenta – Bundestaga Johannes Singhammer.
Predviđeno je da u središtu biskupije – u Biskupskom Ordinarijatu boravi između 13 sati i 14.30 sati.
Na kraju njegova pohoda predviđena je izjava za javnost te mogućnost fotografiranja.

TRIBINI HKDPD: JE LI VJERA NUŽNA ZA MORALNO PONAŠANJE?
2017-05-18
Hrvatsko katoličko društvo prosvjetnih djelatnika
pozivlje Vas na predavanje
Prof. dr. Jasna Ćurković Nimac
Je li vjera nužna za moralno ponašanje?

koje će se održati u četvrtak 18. svibnja 2017. u 20 sati u Zagrebu, u Palmotićevoj 31 (dvorišna zgrada), u okviru redovite mjesečne tribine Društva.

GODIŠNJICA SMRTI BISKUPA ALFREDA PICHLERA
2017-05-17
U srijedu, 17. travnja, je 25. godišnjica smrti biskupa Alfreda Pichlera, posljednjeg pokojnog biskupa naše biskupije. Sjetit ćemo ga se u svojim molitvama.

GODIŠNJICA STRADANJA VLČ. FILIPA I S. CECILIJE
2017-05-12
U petak, 12. svibnja, je spomen sv. Leopolda Bogdana Mandića. U katedrali će misa biti u 18.00 sati.
Tog je dana i godišnjica stradanja presnačkog župnika Filipa i s. Cecilije. Pomoćni će biskup će Marko tim povodom u 10 sati slaviti misu u Presnačama.

SPOMEN BLAŽENOG IVANA MERZA
2017-05-10
U srijedu, 10. svibnja, spomen bl. Ivana Merza. Svečanu misu u 10.00 sati predvodit će naš biskup Franjo.
Večernja će misa biti u 18.00 sati.

KONFERENCIJA ZA NOVINSTVO U POVODU POSJETA KARDINALA TURKSONA
2017-05-08
U ponedjeljak, 8. svibnja 2017. u 10.30 sati u prostorijama Biskupskog ordinarijata u Banjoj Luci, ulica Kralja Petra I. 80, bit će upriličena konferencija za novinstvo na kojoj će o svom pohodu Bosni i Hercegovini govoriti kardinal Peter Turkson, prefekt Dikasterija za promicanje cjelovitoga ljudskog razvoja.
Na konferenciji također će sudjelovati biskup banjolučki mons. Franjo Komarica i dopredsjednik Biskupske konferencije BiH mons. Tomo Vukšić, vojni biskup u BiH.
Kardinal Turkson boravit će, od 6. do 8. svibnja u Bosni i Hercegovini kao gost Komisije „Justitia et pax“ (Pravda i mir) Biskupske konferencije Bosne i Hercegovine, kojom predsjeda biskup Komarica.

KARDINAL TURKSON IZ RIMA STIŽE U BOSNU I HERCEGOVINU
2017-05-06 - 2017-05-08
Kardinal Peter Turkson, prefekt Dikasterija za promicanje cjelovitoga ljudskog razvoja, od 6. do 8. svibnja 2017. boravit će u Bosni i Hercegovini kao gost Komisije „Justitia et pax“ (Pravda i mir) Biskupske konferencije Bosne i Hercegovine, kojom predsjeda biskup banjolučki mons. Franjo Komarica.
Kardinal Turkson susrest će se u Banjoj Luci s članovima Komisije „Justitia et Pax“ Biskupske konferencije BiH kojima će se pridružiti članovi istoimene Komisije Hrvatske biskupske konferencije na čelu s njezinim predsjednikom mons. Vjekoslavom Huzjakom, biskupom bjelovarsko-križevačkim, te predstavnicima spomenute Komisije Slovenske biskupske konferencije.
U nedjelju, 7. svibnja u 9 sati kardinal Turkson predvodit će Euharistijskom slavlje u banjolučkoj katedrali sv. Bonaventure u zajedništvu s biskupom Komaricom. Poslije Svete mise susrest će se s vjernicima kao i sa sudionicima Četvrte međunarodne biciklijade posvećene podsjećanju na pohode pape Ivana Pavla II. marijanskim svetištima u Hrvatskoj i Bosni i Hercegovini.
Kardinal Turkson susrest će se u Banjoj Luci i s članovima Biskupske konferencije BiH kao i sa svećenicima, redovnicima i redovnicama te pohoditi pojedine župe i samostane.
U ponedjeljak, 8. svibnja u 10.30 sati u prostorijama Biskupskog ordinarijata u Banjoj Luci, ulica Kralja Petra I. 80, kardinal Turkson sudjelovat će na konferenciji na novinstvo zajedno s biskupom Komaricom i dopredsjednikom Biskupske konferencije BiH mons. Tomom Vukšićem, vojnim biskupom u BiH.

MEĐUNARODNA BICIKLIJADA U ČAST SV. IVANA PAVLA II. PREMA BANJA LUCI
2017-05-06
“Kristov Stol” – Misijska Europska Inicijativa četvrti puta za redom organizira “Mariju Zvijezdu” – Međunarodnu biciklijadu sv. Ivana Pavla II., nekoliko dana vožnje biciklima prema Banja Luci iz 7 smjerova – gradova i marijanskih svetišta koja je pohodio sv. Ivan Pavao II: Aljmaš, Marija Bistrica, Trsat, Zadar, Solin, Dubrovnik i Sarajevo.
Za sudjelovanje se prijavilo 50-ak biciklista, iz 15-ak biciklističkih klubova Hrvatske i Bosne i Hercegovine: iz Metkovića, Okučana, Ogulina, Brestovskog, Zagreba…
Susret biciklista iz svih smjerova planiran je u Banja Luci, prvu subotu mjeseca svibnja, 6.5.2017., uz doček biciklista u biskupiji, druženje s biskupom banjolučkim mons. Franjom Komaricom i domaćinima, te ove godine izniman blagoslov – susret s rimskim kardinalom Peterom Turksonom!
Prigodan program i smještaj u duhovnom centru Mahovljani, i drugim lokacijama, nedaleko Banja Luke.
U nedjelju 7. svibnja zajednički će slaviti Svetu misu u banjolučkoj katedrali sv. Bonaventure u 9 sati, koju predvode kardinal Turkson i biskup Komarica sa suslaviteljima. Nakon toga slijedi obilazak središta Banja Luke, posjet sakralnim objektima, te završetak susreta u trapističkom samostanu Marija Zvijezda, uz molitvu Mariji – Majci svih naroda, i oproštajni ručak s biskupom, kardinalom i drugim domaćinima.
Sve u duhu Gesla ovogodišnje biciklijade “Marija Zvijezda” – “Prečisto Srce Marijino, budi naša vodilja”, obilježavanje 100. godišnjice fatimskih ukazanja, 35. godišnjice zahvalnog hodočašća sv. Ivana Pavla II u Fatimu, nakon čudesno preživljenog atentata (1982.), i 20. godišnjicu pastoralnog pohoda sv. Ivana Pavla II. Sarajevu – i napajanje na duhovnim izvorima Svečevih posjeta Hrvatskoj i Bosni i Hercegovini.
Više detalja i aktualne novosti o kretanjima biciklista na: www.kristov-stol.hr.
Plakat: Međunarodna biciklijada u čast sv. Ivana Pavla II. prema Banja Luci

MEĐUNARODNI ZNANSTVENI SKUP
2017-04-24 - 2017-04-25
„DUBIČKI ARHIĐAKONAT U RAZVIJENOM SREDNJEM VIJEKU
I NJEGOVI TRAGOVI KROZ KASNIJA STOLJEĆA“
Banja Luka – 24. i 25. 4. 2017
Srdačno Vas pozivamo na Međunarodni znanstveni skup „Dubički arhiđakonat u razvijenom srednjem vijeku i njegovi tragovi kroz kasnija stoljeća“ u ponedjeljak i utorak, 24. i 25. travnja 2017., u Banjoj Luci, ulica Kralja Petra I. Karađorđevića 80, s početkom u 9.30 sati!

PROGRAM ZNANSTVENOG SKUPA
Ponedjeljak, 24. travnja, 2017.
9:00 – okupljanje sudionika u dvorani Europske akademije
9:30 – otvaranje međunarodnog znanstvenog skupa – pozdravi
I panel
10:00 – početak rada skupa -izlaganja sudionika
11:00 – stanka za osvježenje
11:30 – nastavak rada
Otvaranje izložbe veduta i povijesnih karata Dubice i dubičkog arhiđakonata
II panel
14:30 – nastavak rada skupa
15:30 – stanka za osvježenje
15:45 – nastavak rada skupa
19:00 – predstavljanje knjige „Srednjovjekovni kraljevski grad Bihać“, autora dr. Fikreta Midžića te završetak rada prvog dana skupa
Utorak, 25. travnja, 2017.
III panel
9:00 – nastavak rada skupa
11:00 – završetak rada skupa
11:30 – polazak u Kozarsku Dubicu, obilazak pojedinih lokaliteta te posjeta rkt. župi Uzvišenja Sv. Križa, Bosanska Dubica
13:00 – prijem sudionika kod načelnika općine Kozarska Dubica

SUDIONICI I TEME ZNANSTVENOG SKUPA
I – Panel

dr. Mladen ANČIĆ – Zadar, „Kasnosrednjovjekovna Donja Slavonija: tragom jedne mistifikacije“
emeritus dr. sc. Juraj KOLARIĆ – Zagreb, „Dubički arhiđakonat zagrebačke biskupije od prvog popisa župa do pada Dubice pod Turke (1334.-1538)“
akademik prof. dr. Mithat KOZLIČIĆ – Sveučilište u Zadru, „Dubica i dubički arhiđakonat u starim geografskim kartama“
sc. Ante MILINOVIĆ – Zagreb, Vodičevski teritorij (Waudicza) – feud knezova i banova Babonića Blagajskih
fra Gaudencije Vito SPETIĆ – Zagreb, „Red pavlina na hrvatskim prostorima do 1308. godine. Okolnosti dolaska u Dubicu“

II – Panel

dr. sc. fra Slavko SLIŠKOVIĆ / fra Dominik ŠTEFULIĆ – Zagreb, „Dominikanci u dubičkom arhiđakonatu zagrebačke biskupije“
Marijan TOMIĆ – Zagreb, „Sanski distrikt“
dr. sc. Boro BRONZA – Odsjek za istoriju Filozofskog fakulteta Univerziteta u Banja Luci, „Mađarsko Kraljevstvo i instalacija templara i hospitalaca na području Dubice“
sc. Zsolt HUNYADI – Mađarska / Szeged, „Uloga hospitalaca u Dubičkoj županiji u ugarsko-slavonskom prioratu s posebnim osvrtom na njihovo djelovanje kao mjesto autentičnosti (locus credibilis)“
dr. Tamas PALOSFALVI – Budimpešta, „Priori Vrane, župani Dubice u borbi protiv Osmanlija u kasnom srednjem vijeku“
sc. Damir KARBIĆ i dr. sc. Marija KARBIĆ – Zagreb, „Dubički perceptorat u kontekstu razvoja i djelovanja templara u Ugarsko-hrvatskom kraljevstvu“
sc. Juraj BELAJ i mr. sc. Božo RADOŠ – Zagreb, Arheološki institut RH, „Viteški redovi (Templari i Ivanovci) na području srednjovjekovne Dubičke županije“
dr. sc. Fikret MIDŽIĆ – Arhiv, Bihać, „ Dubica i dubički arhiđakonat u Osmanlijskim defterima“

III – Panel

emeritus dr. fra Velimir BLAŽEVIĆ OFM – Banja Luka, „Franjevci u dubičkom arhiđakonatu“
sc. Szabolcs VARGA – Mađarska, Budimpešta, „Povijest Dubice i dubičkog arhiđakonata u XVI stoljeću u mađarskoj književnosti“
dr. sc. Anto ORLOVAC – Banjalučka biskupija, „Osvrt na život i djelo pok. dr. Nikole Bilogrivića (nekrolog i lauda)“
sc. Boris GRALJUK – Zagreb, „Elementi sakralne gotičke arhitekture na području Povrbasja i Pounja“

Organizator skupa:
Europska akademija banjolučke biskupije;
Mjesto održavanja skupa:
DVORANA EUROPSKE AKADEMIJE BANJOLUČKE BISKUPIJE
Kralja Petra I Karađorđevića, br. 80, Banja Luka

» Preuzimte PLAKAT: Međunarodni znanstveni skup

TRIBINA HKDPD-A: HUDA JAMA - STROGO ČUVANA TAJNA
2017-04-20
Srdačno Vas pozivljemo na tribinu HKDPD-a u četvrtak, 20. travnja 2017. u 20 sati, u Zagrebu, Palmotićeva 31 (dvorišna zgrada).
Na tribini će održati predavanje Roman Leljak, o temi:
Huda jama – strogo čuvana tajna
uz prikazivanje istoimenoga filma

EUROPSKA AKADEMIJA ORGANIZIRA PROMOCIJU KNJIGA
2017-04-05
Poštovani, čast nam je i zadovoljstvo pozvati Vas na
PROMOCIJU KNJIGA
Trilogiju, autora i priređivača, mr. Ante Ivića
– “Katoličko stanovništvo župa Banja Luka i Ivanjska do 1818“
– “Matične knjige župe Banja Luka, 1753.-1818.“ –
– “Matične knjige župe Ivanjska, 1729.-1779“
Te knjigu autora mons. dr. Ante Orlovca;
-“Waldemar Maximilian Nestor – prvomučenik Banjalučke biskupije“,
O knjigama će govoriti i javnosti ih predstaviti
– dr. Miljenko Aničić
– dr. Anto Orlovac
– Ante Ivić
– mr. Ivica Božinović

05. travnja/aprila 2017. godine početkom 18:30 sati u dvorani Europske akademije Banjalučke biskupije, ul. Kralja Petra I Karađorđevića 80.
Radujemo se Vašem dolasku!

Plakat možete preuzeti ovdje.

TISKOVNA KONFERENCIJA O 69. REDOVITOM ZASJEDANJU BISKUPSKE KONFERENCIJE BIH
2017-03-22
U srijedu, 22. ožujka u 12 sati u prostorijama Biskupskog ordinarijata u Mostaru (ulica Nadbiskupa Čule bb) bit će upriličena konferencija za novinstvo o 69. redovitom zasjedanju Biskupske konferencije Bosne i Hercegovine na kojoj će o radu zasjedanja govoriti dopredsjednik BK BiH mons. Tomo Vukšić, vojni biskup u BiH, i mons. Ratko Perić, biskup mostarsko-duvanjski i apostolski upravitelj trebinjsko-mrkanski.
Sve potrebne informacije mogu se dobiti u Tajništvu Biskupske konferencije BiH na tel. 033 66 68 67 ili Katoličke tiskovne agencije na tel. 033 66 68 65 odnosno u Biskupskom ordinarijatu u Mostaru (036 334 050).
